Қазақстанда ҰБТ-ны ағылшын тілінде тапсыруға 200 түлек өтініш берді
DATE: 16:41, 02 Мамыр 2018 | GMT +5
TITLE: Қазақстанда ҰБТ-ны ағылшын тілінде тапсыруға 200 түлек өтініш берді
URL: https://kaz.inform.kz/news/kazakstanda-ubt-ny-agylshyn-tilinde-tapsyruga-200-tulek-otinish-berdi_a3239362/
META: DATE: 16:41, 02 Мамыр 2018 | GMT +5
TOTAL WORDS: 170
AUTHOR(S):
TEXT: Биыл Ұлттық бірыңғай тестілеу 167 орталықта, атап айтқанда ЖОО базасында 48, колледжер арасында 3, мектептер базасында 116 орында өткізілмек. «2018 жылы ҰБТ 15-ші рет өткізіледі. 2004 жылдан бастап, 14 жылдың ішінде оған 1 миллион 600 мың адам қатысқан. Жылдар өте келе тестілеу жүргізу технологиясы үнемі жетілдіріліп отыратындығын атап айтқымыз келеді», - деді Асхат Аймағамбетов. ҰБТ-ға қатысу үшін өтініштерді қабылдау осы жылдың 10 наурызынан 10 мамырына дейін жүзеге асырылады. Тестілеу ағымдағы жылдың 20 маусымынан 1 шілдесіне дейін өтеді. ҰБТ 5 пән бойынша жүргізіледі: 3 міндетті және таңдалған мамандығына сәйкес, 2 профильді пән. «Ең бастысы біздің айтқымыз келетіні - биыл формат өзгермейді. Бірақ, қалай болса да кейбір жаңашылдықтар бар. Ең біріншіден, бұл - ағылшын тілі мәселесі. Бізге алдыңғы жылдан бастап өте көп өтініш келіп түсті. Сондықтан, биыл ағылшын тілінде ҰБТ-ны тапсыруға мүмкіндік беріп отырмыз. Жалпы, ҰБТ өткізу үшін тесттер бүгінгі күні дайын. Бір апта бұрын 200-ге тарта түлек ағылшын тілінде тапсырамын деп өтініш берген болатын. Әрине, бұл көрсеткіш күннен күнге өзгереді. Әлі де мұндай өтініштер болады деп ойлаймыз», - деді Асхат Аймағамбетов
